text: AC Horsens henter også målmand
  27 juni 2014 kl. 12.07
  FC Københavns U21-landsholdsmålmand, Jakob Busk, er ny mand i AC Horsens.
  Tidligere på dagen forstærkede AC Horsens angrebet med Næsbys Martin Lund, og nu er det den anden ende af banen, der bliver styrket.
  Målmanden Jakob Busk er lejet i FC København i seks måneder.
  AC Horsens har kigget efter en kortsigtet løsning på målmandsposten, da Frederik Rønnow, der er udset til pladsen, har været plaget af skader hele året. Derfor er det kun den nyoprykkede U19-målmand Aleksandar Stankovic, der er klar.
  - Han er en dygtig målmand, som er skolet på allerhøjeste niveau, og vi får nu tilknyttet en målmand med mange gode målmandsmæssige kompetencer, hvilket uden tvivl kommer til at gøre en forskel for AC Horsens i kampene her i efteråret, siger cheftræner Bo Henriksen.
  Jakob Busk har spillet fem kampe for FC København.
  